
ที่ ปขมท.๒๓/ว ๓๐๘
 ศูนย์ส่งเสริมและพัฒนาสมรรถนะบุคลากรสายสนับสนุน  

 ที่ประชุมสภาข้าราชการ พนักงาน และลูกจ้าง

 มหาวิทยาลัยแห่งประเทศไทย (ปขมท.)  
 สำนักบริการวิชาการ มหาวิทยาลัยเชียงใหม่  
 ๒๓๙ ถ.นิมมานเหมินท์ ต.สุเทพ อ.เมือง จ.เชียงใหม่  

 ๕๐๒๐๐     
                                                               ๑๓  สิงหาคม  ๒๕๖๘
เรื่อง   ขอความอนุเคราะห์สนับสนุนบุคลากรเข้าร่วมอบรมเชิงปฏิบัติการ หลักสูตร “เทคนิคการเขียนคู่มือปฏิบัติงาน
         เพื่อการจัดการความรู้” หลักสูตรต่อเนื่อง นอกเวลาราชการ (ออนไลน์) รุ่นที่ ๓ 
เรียน   
สิ่งที่ส่งมาด้วย
หลักสูตร “เทคนิคการเขียนคู่มือปฏิบัติงานเพื่อการจัดการความรู้” หลักสูตรต่อเนื่อง 
                     นอกเวลาราชการ (ออนไลน์) รุ่นที่ ๓ 


ด้วยศูนย์ส่งเสริมและพัฒนาสมรรถนะบุคลากรสายสนับสนุนวิชาการ ที่ประชุมสภาข้าราชการ 
พนักงาน และลูกจ้างมหาวิทยาลัยแห่งประเทศไทย (ปขมท.) ร่วมกับเครือข่ายวิจัยและนวัตกรรม ปขมท. ได้กำหนดจัดอบรมเชิงปฏิบัติการ หลักสูตร “เทคนิคการเขียนคู่มือปฏิบัติงานเพื่อการจัดการความรู้” หลักสูตรต่อเนื่อง นอกเวลาราชการ (ออนไลน์)  รุ่นที่ ๓  ระหว่างวันที่ ๑๐ มกราคม - ๘ กันยายน ๒๕๖๙  จำนวน ๕๕ ชั่วโมง โดยมีวัตถุประสงค์เพื่อสร้างความรู้ความเข้าใจเกี่ยวกับการเขียนคู่มือปฏิบัติงานเพื่อการจัดการความรู้ และเพื่อถ่ายทอดเทคนิคในการพัฒนาคู่มือปฏิบัติงานที่มีมาตรฐานและสอดคล้องกับเกณฑ์การประเมินคุณภาพเพื่อกำหนดตำแหน่งสูงขึ้น
ในการนี้ที่ศูนย์ส่งเสริมและพัฒนาสมรรถนะบุคลากรสายสนับสนุนวิชาการ ประชุมสภาข้าราชการ 
พนักงาน และลูกจ้างมหาวิทยาลัยแห่งประเทศไทย (ปขมท.) ประสงค์ขอความอนุเคราะห์ท่านสนับสนุนบุคลากรในสังกัดของท่านเข้าร่วมอบรมเชิงปฏิบัติการดังกล่าวข้างต้น ค่าลงทะเบียนสถาบันอุดมศึกษาที่เป็นสมาชิก ปขมท. คนละ ๖,๙๙๐ บาท สถาบันอุดมศึกษาที่ไม่เป็นสมาชิก คนละ ๗,๖๘๙ บาท และขอความกรุณาประชาสัมพันธ์การอบรมดังกล่าวให้บุคลากรในหน่วยงานของท่านได้ทราบด้วย ทั้งนี้ผู้เข้าร่วมประชุมมีสิทธิ์เบิกค่าลงทะเบียนได้ตามระเบียบกระทรวงการคลัง และไม่ถือเป็นวันลาเมื่อได้รับอนุมัติจากต้นสังกัดแล้ว ผู้สนใจสมัครได้ที่ www.council-uast.com ภายในวันที่ ๖ มกราคม ๒๕๖๙ สอบถามรายละเอียดเพิ่มเติมได้ที่ ๐๘๙-๕๕๕-๖๖๖๑, ๐๘๒-๔๒๕-๓๒๖๒ หรือ email : council.staff123@gmail.com
           
 จึงเรียนมาเพื่อโปรดทราบและพิจารณาให้ความอนุเคราะห์ด้วย  จะเป็นพระคุณยิ่ง 

  ขอแสดงความนับถือ
                   (นายเรวัต  รัตนกาญจน์)


ประธานที่ประชุมสภาข้าราชการ พนักงานและลูกจ้าง
                      มหาวิทยาลัยแห่งประเทศไทย (ปขมท.)  
ศูนย์ส่งเสริมและพัฒนาสมรรถนะบุคลากรสายสนับสนุน ปขมท.
โทร. ๐๘๙-๕๕๕-๖๖๖๑, ๐๘๒-๔๒๕-๓๒๖๒
email :  jaksurat.p@gmail.com
